窦如兰，字子化，直隶大名府大名县人，民籍，治《诗经》，年三十八岁中式嘉靖四十四年乙丑科第三甲第二百八十六名进士。正月十一日生，行一，曾祖窦广；祖窦绍；父窦宝；前母陈氏；范氏。具庆下，妻钱氏，弟如桂（监生）；如芝。由府学生中式顺天府乡试第五十九名举人，会试中式第一百九十名。授知石首县，擢户部主事，司钞江口及扬州，皆以廉闻。官至郎中卒。